recursal/SuperWikiNEXT-32B huggingface dataset:
ருசிய 122 மிமீ எம்1910 ஹாவித்சரின் குழலாசனம். 
**பின்வழி குண்டேற்றுதல்** அல்லது **குழலாசன குண்டேற்றம்** என்பது தோட்டாப்பொதி அல்லது எறிகணையை, குழலின் பின்புறத்தில் இருக்கும் அறையினுள் புகுத்தப்படும் குண்டேற்ற முறை ஆகும். இவ்வகையில் குண்டேற்றப்படும் சுடுகலன்கள் பின்வழி-குண்டேற்ற துப்பாக்கி/பீரங்கி என்று அறியப்படும்.

பெரும் அளவில் உற்பத்தியாகும் நவ்வென சுடுகலன்கள் பின்வழி-குண்டேற்றப்படுபவை தான் (வாய்வழியாக குண்டேற்றப்படும் மோர்ட்டர் மட்டும் விதிவிலக்கு).

நீண்ட குழாய்க்குள் எறியத்தை,(அதிலும் மரையிடுதலால் ஏற்பட்ட சுருளையான பள்ளங்கள் இருக்கும் குழலுள்) திணிப்பதைவிட, துப்பாக்கி/பீரங்கியின் பின்புறத்தில் சீக்கிரமாக குண்டேற்றலாம். குறைவான மீள்குண்டேற்ற நேரம் தான் பின்வழி குண்டேற்றுதலின் சாதகம் ஆகும்.

வரலாறு
------

ஸ்டாக்ஹோம்மின் சேனை அருங்காட்சியகத்தில் பார்வைக்கு வைக்கப்பட்டுள்ள 15 மற்றும் 16-ஆம் நூற்றாண்டின் முற்கால பின்-குண்டேற்ற சுடுகலன்கள்.
 பர்கண்டியில் 14-ஆம் நூற்றாண்டில் தான் பின்வழி குண்டேற்றம் வந்தது, ஆனால் 19-ஆம் நூற்றாண்டில் தான் இது நன்கு மேம்படுத்தப்பட்டது. 

கொல்லர்களுக்கு சுடுகலனின் பின்பகுதியை அடைப்பது தான் மிகப்பெரும் சவாலாக இருந்தது. சிறு துப்பாக்கிகளில் இப்பிரச்சினை, வெடிப்பொதி பயன்பாட்டால் தீர்வு கிடைத்தது. எறிகனையை சுடும் பீரங்கிகளில் திருகடைப்பால் தீர்வு கிடைத்தது.

### துப்பாக்கிகள்

பின்-குண்டேற்ற துப்பாக்கியான பிலிப் V-ன் இயங்குநுட்பம் காட்டும் படும்.[1]
ஃபெர்குசன் புரிதுமுக்கியின் பின்வழி-குண்டேற்றம் 
### பீரங்கிப்படை

ஓர் பெரிய கப்பற் பீரங்கியின் குண்டேற்ற சுழற்சியை காட்டும் நகர்படம்.   
**பச்சை=***எறியம்***; மஞ்சள்=***உந்துபொருள்/வெடிபொருள்*.   
வெடிக்கும்போது தீ சேமகத்தை அடையாமல் தடுக்க, தானியங்கிக் கதவுகள் செயல்படுவதை கவனிக்கவும்.

மேலும் பார்க்க
--------------

* வாய்வழி குண்டேற்றுதல்

மேற்கோள்கள்
-----------

1. ↑  Musée de l'Armée exhibit, Paris.
**பீட்டர் டி. டேனியல்ஸ்** (பி. டிசம்பர் 11, 1951) உலகமொழிகளின் எழுத்துக்கள் பற்றிய ஆய்வில் தேர்ந்த அறிஞர். இவர் வில்லியம் பிரைட் என்பாருடன் சேர்ந்து *உலகின் எழுத்து முறைகள்* (*The World's Writing Systems* என்னும் நூலை 1996ல் எழுதியுள்ளார். அதில் "அபுஜாடு" ("abjad") எழுத்து முறை, "அபுகிடா" (abugida) எழுத்து முறை என்னும் முறைகளைப் பற்றி விளக்கி எழுதியுள்ளார். *அபுஜாடு* என்னும் முறை மெய்யெழுத்துக்கள் மட்டும் அடங்கிய அகரவரிசை (நெடுங்கணக்கு) கொண்டது. இதில் உயிரெழுத்துக்களுக்குத் தனி எழுத்துக்கள் கிடையாது. *அபுகிடா* எழுத்து முறை என்பது உயிரெழுத்து, மெய்யெழுத்து, மற்றும் உயிர்மெய் எழுத்துக்கள் கொண்ட அகரவரிசை. தமிழ், மற்றும் இந்திய மொழிகள் பலவற்றிலும் இந்த அபுகிடா எழுத்து முறைதான் பயன்பாட்டில் உள்ளது. இவைதவிர, *ஆல்ஃவபெட்* (alphabet) முறை என்பது உயிரெழுத்துக்களும், மெய்யெழுத்துக்களும் மட்டுமே (உயிர்மெய் எழுத்துக்கள் கிடையாது) கொண்ட முறை. அதாவது உயிர்மெய்யற்ற அகரவரிசை. இவர் தெளிவுபடுத்திய இம்முறைகளும் அதற்கான கலைச்சொற்களும் இன்று மொழியியலில் பரவலாக எடுத்தாளப்பட்டு வருகின்றன.

துணைநூல்கள்
-----------

* Peter T. Daniels, William Bright: *The World's Writing Systems*, Oxford University Press 1996, ISBN 0-19-507993-0

வெளி இணைப்புகள்
---------------

* எல்சிவியர் புத்தகப் பதிப்பக வலைத்தளத்தில் பீட்டர் டி. டேனியல்ஸ் பற்றி பரணிடப்பட்டது 2007-08-15 at the வந்தவழி இயந்திரம்
கலாபகோஸ் தீவுகளில் உள்ள குருவிகளின் பரிமாண மாறுபாடு பற்றிய டார்வினின் விளக்கங்கள்
**பரிணாம வளர்ச்சி பற்றிய அடிப்படைக் கோட்பாடுகள்** (*theoretical foundations of evolutionary psychology*) என்பது உளவியல் ரீதியான, பொதுவான மற்றும் அறிவியல் கோட்பாடுகள் பற்றிக் கூறுவதாகும். மனிதர்களின் சமூக உணர்வுகள் பற்றிய சார்லஸ் டார்வின் யூகங்களின் அடிப்படையில் பரிணாம வளர்ச்சி பற்றிய கோட்பாடுகள் முன்மொழியப்பட்டது. இருபதாம் நூற்றாண்டில் பரிணாம வளர்ச்சி பற்றிய கோட்பாடுகளில் ஏற்பட்ட முன்னேற்றம் நவீன பரிமாண உளவியல் கோட்பாடுகள் வருவதற்கு அடிப்படையாக உள்ளது.

உள்ளடங்கிய ஒன்றிப்போதல் கோட்பாடு
--------------------------------

1964 ல், வில்லியம் டி. ஹாமில்டன் என்பவரால் மரபியல் ரீதியான பரிணாம வளர்ச்சியை அடிப்படையாகக் கொண்டு உள்ளடங்கிய ஒன்றிப்போதல் கோட்பாடு முன்மொழியப்பட்டது. வில்லியம் டி. ஹாமில்டனின் கருத்துப்படி, தனிமனிதர்கள் அவர்களுடைய நெருங்கிய உறவினர்களுடன் உறவு வைத்துக் கொள்வதன்மூலம் அவர்களது மரபணுக்களை அடுத்த தலைமுறைக்கு கடத்துகின்றனர். உள்ளடங்கிய ஒன்றிப்போதல் கோட்பாடு பொதுநல நடத்தை கோட்பாடு பற்றியும் விளக்குகிறது.

மேற்கோள்கள்
-----------
1813 இலண்டனிலுள்ள ரோயல் கலையரங்கத்தின் (Theatre Royal) உள்ளக அமைப்பைக் காட்டும் வரைபடம்.
மற்றவர்கள் காண்பதற்காக நிகழ்ச்சிகளை நடத்துவதும், அதனைப் பார்த்து இன்புறுவதும், மனிதரின் பண்பாட்டுச் செயற்பாடுகளில் ஒன்றாகப் பலகாலமாகவே நிலவி வருகிறது. இவ்வாறு நிகழ்த்துபவர்களுக்கும், அதனைப் பார்க்க வருபவர்களுக்கும் வேண்டிய வசதிகளை வழங்குமுகமாக அமைக்கப்படும் கட்டிடம் அல்லது அமைப்பு **கலையரங்கம்** அல்லது கலையரங்கு என்று அழைக்கப்படுகின்றது.

கலையரங்க வகைகள்
---------------

கலையரங்கங்கள், வெவ்வேறு வகையான கலைகளுக்கு உரிய சிறப்புக் கட்டிடங்களாகவோ, பல்வேறு வகையான கலை நிகழ்ச்சிகளையும் நடத்தக்கூடிய வகையில் பலநோக்குக் கட்டிடங்களாகவோ அமைகின்றன. இசை நிகழ்ச்சிகளை நடத்துவதற்காகச் சிறப்பாக அமைக்கப்படும் கட்டிடங்கள் இசையரங்கங்கள் என்றும், நாடக நிகழ்வுகளுக்காக அமைபவை நாடக அரங்கங்கள் என்றும் அழைக்கப்படுகின்றன.

கலையரங்கக் கட்டிடமொன்றின் அடிப்படைக் கூறுகள்
--------------------------------------------

எந்த வகையாக இருந்தாலும், கலையரங்கக் கட்டிடத்துக்கு இருக்கக்கூடிய சில அடிப்படையான கூறுகள் உண்டு. அவற்றைப் பின்வருமாறு பெரும் பிரிவுகளாகப் பிரிக்கலாம்.

1. நிகழ்ச்சிகள் நடைபெறுகின்ற இடம்.
2. அவற்றோடு தொடர்புடைய துணைநடவடிகைகளுக்கான இடங்கள்.
3. பார்வையாளர்கள் அமர்ந்து நிகழ்வுகளைக் காண்பதற்கான இடம்.
4. பார்வையாளருக்கான பிற வசதிகள்.
5. பொது இடங்களும், நடை பாதைகளும்.

நிகழ்ச்சிகள் நடைபெறும் இடம் அல்லது நடிப்புக்குரிய இடம் பொதுவாக மேடை எனப்படுகின்றது.
**பரிகாரம்** என்பது இந்து சமயத்தில் பக்தர்களின் பிரட்சனைகளை தீர்க்க செய்யப்படும் செயலாகும். இவை நம்பிக்கை அடிப்படையிலேயே நிகழ்த்தப்படுகின்றன. சில கோயில்களின் தலப்புராணங்கள் மற்றும் செவிவழிச் செய்திகள் மட்டுமே பரிகாரங்களுக்கான வழிகாட்டுதலாக உள்ளது. குழந்தையின்மை, திருமணத்தடை, ஜாதகத்தில் மாங்கல்ய தோசம் மற்றும் ராகு கேது தோசங்கள் போன்றவற்றுக்காக பரிகாரங்கள் செய்யப்படுகின்றன. 

பாவங்களை செய்தமைக்காக செய்யப்படும் பரிகார்களை பிராயச்சித்தம் என்று அழைக்கின்றனர். இவற்றில் கொலை முதலிய கொடிய பாவங்களுக்கும் அவற்றின் பாவங்களிலிருந்து விடு பட வழிவகை கூறப்பட்டுள்ளன.

சில பரிகாரங்கள்
---------------

* அன்னதானம்
* பிதுர் தானம்
* பசு தானம்
* புனித நதிகளில் நீராடுதல்
* பசுக்களுக்கு அகத்திக்கீரை தருதல்
* அம்மாவைசையன்று உணவிடுதல்
* சாதுக்களுக்கு உடையளித்தல்
* ஏழைகளுக்கு பணம்தருதல்

பரிகாரப் பூசைகள்
----------------

சந்திர சூரிய கிரகணங்கள் ஏற்படும் போதும்,  சோதிடத்தில் கிரகங்களின் நிலைகள் ஏற்றார் போல இல்லாக் காலங்களிலும் பரிகாரப் பூசைகள் நடத்தபடுகின்றன. இந்த பரிகாரப் பூசைகள் தாந்தீக சமயமான சாக்தத்தில் மிக அதிகமாக கடைபிடிக்கப்படுகின்றன.

ஆதாரங்கள்
---------

1. ↑  தெரிந்தும் தெரியாமலும் செய்த பாவம் தீர செய்ய வேண்டியது
2. ↑  பலன் தரும் பரிகாரங்கள் - தினமலர் கோயில்கள்
3. ↑
**பரிணாமித்த விண் சீரொளி குறுக்கீட்டுமான உணரி** அல்லது **எலீசா** (**Evolved Laser Interferometer Space Antenna** or **eLISA**) (இது விண் சீரொளி குறுக்கீட்டுமான உணரி (**Laser Interferometer Space Antenna**) என அறியப்பட்டது) என்பது ஐரோப்பிய விண்வெளி நிறுவனத்தால் (ஈசா) ஈர்ப்பு அலைகளை துல்லியமாக அளக்க முன்வைக்கப்பட்ட செயல்திட்டமாகும்.

இது விண்ணில் அமையும் முதலாவது ஈர்ப்பு அலைகளை கண்டறியும் கருவியாக இருக்கும். இது ஈர்ப்பு அலைகளை சீரொளி குறுக்கீட்டுமானி மூலம் நேரடியாக அளக்கும். மூன்று விண்கலங்கள், ஒன்றுகொன்று 1 மில்லியன் கிலோமீட்டர் தூரத்தில், சமபக்க முக்கோண வடிவில் பூமியைப்போல் சூரியனை சுற்றிவரும். இந்த மூன்று விண்கலங்களுக்கிடையேயான தூரத்தை துல்லியமாக அளவிடுவதன் மூலம் கடக்கும் ஈர்ப்பு அலைகள் அளவிடப்படும்.

இத்திட்டத்தின் முன்னோடியாக லீசா வழிதேடி (LISA Pathfinder) விண்கலம் 2015 டிசம்பர் 3 ஏவப்பட்டது. லீசா வழிதேடி ஈர்ப்பு அலைகளை அவதனிக்காது, இது எலீசாவில் பயன்படுத்தவுள்ள புதிய தொழில்நுட்பங்களை பரிசோதிக்கும்.

லீசா திட்டம் நாசா மற்றும் ஈசா வின் கூட்டு முயற்சியாக ஆரம்பித்தது. நிதி நெருக்கடி காரணமாக 2011 இல் நாசா இத்திட்டத்தை கைவிட்டது. ஈசா திட்டத்தை சுருக்கி எலீசா என்ற பெயரில் முன்னேடுக்கிறது. ஈசா விண்கலங்களை 2034 இல் ஏவ திட்டமிட்டுள்ளது.

மேற்கோள்கள்
-----------

1. ↑  eLISA Gravitational Wave Observatory
2. ↑  ESA LISA Pathfinder overview
**பீட்டர் சப்ரன்** (ஆங்கில மொழி: *Peter Safran*) (பிறப்பு: நவம்பர் 22, 1965) என்பவர் இங்கிலாந்து நாட்டுத் திரைப்பட தயாரிப்பாளர் ஆவார். இவர் தி கான்ஜுரிங் (2013), அன்னாபெல் (2014), அக்வாமேன் (2018), ஷசாம்! (2019), தி சூசைட் ஸ்க்வாட் (2021), ஷசாம்! பியூரி ஒப் தி காட்சு (2022), அக்வாமேன் அண்டு தி லோச்டு கிங்டோம் (2022) போன்ற பல திரைப்படங்களை தயாரித்துள்ளார்.

திரைப்பட வாழ்க்கை
-----------------

இவர் கோல்ட்-மில்லர் கோ நிறுவனத்தில் மேலாளராக ஆனார் மற்றும் 1998 வரை அங்கேயே இருந்தார். இவர் 2003 இல் பிரில்ஸ்டீன்-கிரே மேனேஜ்மென்ட்டின் தலைவராக நியமிக்கப்படுவதற்கு முன்பு, ஐந்து ஆண்டுகள் பிரில்ஸ்டீன்-கிரேயில் மேலாளராக இருந்தார். பின்னர் தலைவராக பிராட் பிட், ஜெனிபர் அனிஸ்டன், ஆடம் சேண்ட்லர், நிக்கோலஸ் கேஜ் மற்றும் கோர்டனி காக்சு உட்பட 200 க்கும் மேற்பட்ட வாடிக்கையாளர்களைக் கொண்ட துறையின் அன்றாட நடவடிக்கைகளுக்கு இவர் பொறுப்பேற்றார்.

இவர் இவரது சகோதரர் டாட் சப்ரன் தயாரித்து 2005 ஆம் ஆண்டு வெளியான 'தி லாங் வீக்கெண்ட்' திரைப்படத்தில் எழுத்தாளராக பணிபுரிந்தார். அதை தொடர்ந்து 2006 இல் பிரில்ஸ்டீன்-கிரேவை விட்டு வெளியேறி, தி சப்ரன் நிறுவனத்தைத் தொடங்கினார், மேலும் தனது வாடிக்கையாளர் பட்டியலையும் தன்னுடன் எடுத்துச் சென்றார். அத்துடன் மேலாளராக, இவர் சீன் கோம்ப்ஸ், ஆடம் ஷாங்க்மேன், டேவிட் ஹைட் பியர்ஸ், ஜெனிஃபர் லோபஸ், புரூக் ஷீல்ட்ஸ் மற்றும் ஜெசிக்கா சிம்சன் ஆகியோரைப் பிரதிநிதித்துவப்படுத்தினார்.

மேற்கோள்கள்
-----------

1. ↑  Fleming, Michael (1998-01-26). "Safran makes a move for Brillstein-Grey". Variety. .
2. ↑  Fleming, Michael (1998-01-26). "Safran makes a move for Brillstein-Grey". *Variety*. .
3. ↑  Fleming, Michael (2003-06-09). "Brillstein-Grey taps new prez". *Variety*. .
4. ↑  Gardner, Chris (2006-01-22). "Brillstein-Grey prez exits". *Variety*. .

வெளி இணைப்புகள்
---------------

* ஐ.எம்.டி.பி இணையத்தளத்தில் பீட்டர் சப்ரன்
**உளச்சிகிச்சை**, **உள மருத்துவம்** அல்லது **வசியத் துயில் முறை மருத்துவம்** (*Psychotherapy*) என்பது உளவியல் முறைப் பயன்பாடுகள் ஆகும். இவை குறிப்பாக, ஒரு நபரின் மாற்றத்திற்கும் விரும்பிய வழிகளில் பிரச்சினைகளை சமாளிப்பதற்கும், வழக்கமான தனிப்பட்ட தொடர்பு அடிப்படையின்போது பயன்படும் உளவியல் முறைகளாக அமைகின்றன. உளச்சிகிச்சை ஒவ்வொரு தனி நபரினதும் நல்வாழ்வையும் உள நலத்தையும் அதிகரிப்பதையும், தொல்லையான நடத்தைகளை, நம்பிக்கைகள், நிர்பந்தங்கள், எண்ணங்கள், அல்லது உணர்ச்சிகளை குறைக்க அல்லது தீர்க்கவும், உறவுகள், சமூக செயல்பாட்டை மேம்படுத்தவும் இலக்காகக் கொண்டது. சில உளப் பிறழ்ச்சி நோய் தீர்த்தலுக்காகவென குறிப்பிட்ட உளச்சிகிச்சைகள் கருதப்படுகின்றன.

உசாத்துணை
---------

1. ↑  "Tests and Procedures: Psychotherapy". 17 திசம்பர் 2015 அன்று பார்க்கப்பட்டது.

வெளி இணைப்புகள்
---------------

* World Council for Psychotherapy
* Finding a Therapist Who Can Help You Heal HelpGuide.org, 2015
* How To Find A Good Therapist பரணிடப்பட்டது 2016-01-01 at the வந்தவழி இயந்திரம் PsychCentral, 2008
* Fundamentals Of Therapy series Psychology Today, 2008
* Therapy unlocked: a guide to finding the right therapist for you Irish Times, 2015
* How to find the right therapist பரணிடப்பட்டது 2016-01-01 at the வந்தவழி இயந்திரம் Stylist.co.uk, 2013
* When You Don't Know Where to Turn: A Self-diagnosing Guide to Counseling and Therapy Project Gutenberg, 2014
**பெஞ்சமின் கிரகாம்** (Benjamin Graham, மே 8, 1894 - செப்டம்பர் 21, 1976) பிரித்தானியாவில் பிறந்த ஒரு அமெரிக்கப் பொருளியல் நிபுணர் மற்றும் தொழில்முறை முதலீட்டாளர் ஆவார். *மதிப்பு சார்ந்த முதலீடு* (Value Investing) என்கிற கருத்தாக்கத்தை கொணர்ந்த முதல் நபராக இவர் கருதப்படுகிறார். 1928-ம் ஆண்டு கிரகாம் இந்த மதிப்பு சார்ந்த முதலீடு என்பது குறித்து கொலம்பியா வர்த்தகப் பள்ளியில் போதிக்கத் துவங்கினார். அதற்குப்பின் இந்த கோட்பாடு *செக்யூரிட்டி அனாலிசிஸ்* (Security Analysis) என்கிற புத்தகத்தின் பல்வேறு பதிப்புகள் வாயிலாக டேவிட் டோட் மற்றும் பெஞ்சமின் கிரகாம்-ஆல் மேலும் சீராக்கப்பட்டது. வாரன் பஃபெட், வில்லியம் ஜே. ருவனே, இர்விங் காஃன், வால்டேர் ஜே. ஸ்காலஸ் போன்ற உலகின் குறிப்பிடத்தக்க முதலீட்டாளர்கள் பலரும் கிராமின் வழியைப் பின்பற்றி வருகிறார்கள். வாரன் பஃபெட் தனது தந்தைக்குப் பிறகு கிரகாம் தான் தன் மீது அதிக தாக்கத்தை ஏற்படுத்திய நபர் என்று குறிப்பிடுகிறார். கிரகாம் தனது மாணவர்கள் பஃபெட் மற்றும் காஃன் ஆகியோர் மீது கொண்டிருந்த பெரு மதிப்பின் காரணமாக தனது இரு மகன்களுக்கும் ஹோவர்டு கிரகாம் பஃபெட் மற்றும் தாமஸ் கிரகாம் காஃன் என்று பெயரிட்டுள்ளார்.
**விகிதாசாரப் பிரதிநிதித்துவத் தேர்தல் முறை** (*proportional representation*) என்பது ஒரு குறிப்பிட்ட தொகுதி மக்களினால் அளிக்கப்பட்ட வாக்குகளில், வேட்பாளர்கள் பெறும் வாக்குகளின் விகிதாசாரத்துக்கு அமைய வெற்றியாளர்களைத் தெரிவு செய்யும் ஒரு தேர்தல் முறையாகும். தேர்தல் சீர்திருத்தங்கள் குறித்து தேர்தல் செலவுகளைக் கட்டுப்படுத்துவது, கட்சிகள் நடத்தை விதிகளைக் கடைப்பிடிப்பது போன்றவையே அதிகம் பேசப்படுகின்றன. இந்தச் சீர்திருத்தங்கள் அவசியமானவைதாம். அதேவேளையில் நேரடி தேர்தல் முறைக்கு மாற்றான விகிதாசாரப் பிரதிநிதித்துவ முறை (விபி) (Proportional Representation-PR) குறித்து இங்கு காணலாம்.

நோக்கங்கள்
----------

அளிக்கப்படும் வாக்குகளில் அதிகமான வாக்குகளைப் பெறுபவரைத் தேர்ந்தெடுக்கும் ஒற்றை உறுப்பினர் தொகுதித் தேர்தல் முறையில் உள்ள குறைபாடுகளை நீக்கும் நோக்கில் அறிமுகப்படுத்தப்பட்டதே இந்த முறையாகும். இம்முறை, பல்வேறு நாடுகளிலும் வேறுபட்ட முறைகளில் நடைமுறையில் உள்ளது. இவ்வாறு வேறுபாடுகள் காணப்பட்டாலும், பின்வரும் அடிப்படையான கொள்கைகளில் ஒன்றுபட்டுள்ளன.

1. எல்லா வாக்காளர்களும் நீதியான பிரதிநிதித்துவத்துக்கு உரிமையானவர்கள் என்பது.
2. எல்லாக் கருத்துக்களும் அவற்றுக்குள்ள ஆதரவுக்கு விகிதாசாரமான முறையில் பிரதிநிதித்துவப்படுத்தப்பட உரிமை உடையவை என்பது.

இவற்றையும் பார்க்கவும்
----------------------

* வாக்களிப்பு முறைகள்
* இலங்கையின் விகிதாசாரப் பிரதிநிதித்துவத் தேர்தல் முறை
**ஷெல்டன் ரணராஜா** (*Shelton Ranaraja*, நவம்பர் 4, 1926 - ஆகத்து 11, 2011) இலங்கையின் அரசியல்வாதி. கண்டி மாவட்டம், செங்கடகல தொகுதியின் முன்னாள் நாடாளுமன்ற உறுப்பினராகவும் பிரதி நீதியமைச்சராகவும் இருந்தவர். அவரது மரணம்வரை ஷெல்ரன் ரணராஜா தமிழ் மக்களிடையே மிகவும் விருப்புக்குரியவராக இருந்தார்.

வாழ்க்கைக் குறிப்பு
-------------------

ஷெல்டன் ரணராஜா கல்கிசை சென். தோமஸ் கல்லூரியின் பழைய மாணவர். இவர் கல்லூரியின் பிரபல விளையாட்டு வீரராகவும் கிரிக்கெட், குத்துச்சண்டை, நீச்சல் ஆகியவற்றில் பரிசில்கள் பெற்றவராகவும் விளங்கினார். இவர் கொழும்பு சட்டக் கல்லூரியில் படித்த போது, கல்லூரியின் துடுப்பாட்ட அணிக்கு தலைவராக இருந்துள்ளனர். இவர் பல ஆண்டுகளாக கண்டி வழக்குரைஞர்கள் துடுப்பாட்ட அணியின் தலைவராக இருந்துள்ளார். மத்திய மாகாண துடுப்பாட்டச் சங்கத்தின் தலைவர், கண்டி மாவட்ட துடுப்பாட்டச் சங்கத்தின் தலைவர் ஆகிய பதவிகளை பல ஆண்டுகளாக இவர் வகித்துள்ளார்.

அரசியலில்
---------

சட்டக் கல்லூரிப் படிப்பை முடித்துக் கொண்ட பின் ஷெல்ரன் ரணராஜா கண்டியில் வெற்றிகரமான வழக்குரைஞராக தன்னை நிலை நிறுத்திக்கொண்டார். 1960 இல் புதிதாக அமைந்த செங்கடகல தொகுதி நாடாளுமன்ற உறுப்பினராக தெரிவு செய்யப்பட்டதன் மூலம் இவர் அரசியலில் நுழைந்தர். ஸ்ரீலங்கா சுதந்திரக் கட்சி சார்பில் போட்டியிட்ட இவர், 25 மேலதிக வாக்குகள் மூலமே நாடாளுமன்ற உறுப்பினராக தெரிவு செய்யப்பட்டார். வாக்குகளை மீள எண்ணக்கோரி மனுவொன்று தாக்கல் செய்யப்பட்டது. இரண்டாவது தடவையாக வாக்குகள் எண்ணப்பட்டபோது 30 மேலதிக வாக்குகளால் அவர் வெற்றிபெற்றதாக அறிவிக்கப்பட்டார்.

தாராளவாத சனநாயகவாதியான இவர், 1964 இல் லேக் ஹவுஸ் பத்திரிகை நிறுவனத்தை தேசிய மயமாக்கும் ஸ்ரீலங்கா சுதந்திரக் கட்சி - லங்கா சமசமாஜக் கட்சி கூட்டரசாங்கத்தின் முயற்சியை விரும்பவில்லை. லேக்ஹவுஸ் பத்திரிகை நிறுவனத்தை அரசாங்கம் பொறுப்பேற்பது தொடர்பான பிரேரணையை எதிர்த்து வாக்களித்த சிறிமாவோ பண்டாரநாயக்காவின் அரசாங்கத்தை சேர்ந்த 14 நாடாளுமன்ற உறுப்பினர்களில் இவரும் ஒருவர். இந்த பிரேரணை ஒரு வாக்கினால் தோற்கடிக்கப்பட்டது. இதனால் நாடாளுமன்றம் கலைக்கப்பட்டு 1965 இல் பொதுத் தேர்தல் நடத்தப்பட்டது.

ஐக்கிய தேசியக் கட்சியில் இணைதல்
-------------------------------

இதன்பின் சிறிது காலம் இவர் தீவிர அரசியலிலிருந்து விலகி சட்டத் தொழிலில் முழுதாக ஈடுப்பட்டார். டட்லி சேனாநாயக்காவின் மரணத்தை தொடர்ந்து 1973 இல் ஜே. ஆர். ஜெயவர்த்தனா ஐக்கிய தேசியக் கட்சியின் தலைமைப் பொறுப்பை ஏற்றபின் ஐ.தே.க.வில் சேர்ந்து அரசியலில் ஈடுபடும்படி ஷெல்டனுக்கு அழைப்பு விடுக்கப்பட்டது. இதனை ஏற்றுக்கொண்ட இவர், செங்கடகல தொகுதியின் கட்சி அமைப்பாளராக நியமிக்கப்பட்டார். 1977 பொதுத் தேர்தலில் இவர் பண்டாரநாயக்க குடும்பத்தினரின் நெருங்கிய உறவினரான செல்வாக்குமிக்க அநுரத்த ரத்வத்தையை எதிர்த்துப் போட்டியிட்டு வெற்றி பெற்றார். ரணராஜா 17,972 வாக்குகளைப் பெற அனுருத்த ரத்வத்தை 12,381 வாக்குகளைப் பெற்றார்.

ஷெல்டன் முதலில் கே. டபிள்யூ. தேவநாயகத்தின் கீழ் பிரதி நீதி அமைச்சராக நியமிக்கப்பட்டார். பின்னர் இவர் நிசங்க விஜேரத்தினவின் கீழ் பிரதியமைச்சராக நியமிக்கப்பட்டார்.

ரணராஜா, 1988 இன் பின் தீவிர அரசியலிலிருந்து விலகினார். இவருக்கு ஐந்து பெண் பிள்ளைகள். இவருடைய மனைவி சந்திரா கண்டியின் முதல் பெண் முதல்வராக இருந்தார். ரணராஜா தனது இறுதிக்கட்டத்தில் புற்று நோயினால் பாதிக்கப்பட்டு 2011 ஆகத்து 11 இல் காலமானார்.

மேற்கோள்கள்
-----------

1. 1 2 3  ஷெல்ரன் ரணராஜா: உயரிய கொள்கை வழிநின்ற துணிகர அரசியல்வாதி, டி. பி. எஸ். ஜெயராஜ், தமிழ்மிரர், ஆகத்து 18, 2011
**அய்யம்பாளையம் ஸ்ரீ பெரியமுத்தாலம்மன் திருக்கோயில்** தமிழ்நாடு, திண்டுக்கல் மாவட்டம், அய்யம்பாளையம் என்ற ஊரில் அமைந்துள்ள கிராமக்கோயில்.

வரலாறு
------

பட்டக்காரர் என்பவர் சுமார் 400 - 500 ஆண்டுகளுக்கு முன் தற்போதுள்ள பெரிய அய்யம்பாளையத்திற்கு முதலில் குடி வந்தவர். இவரே ஸ்ரீ பெரியமுத்தாலம்மன் கோயிலைக் கட்டி வணங்கி வந்தார். பின் பொது மக்கள் வணங்க, திருவிழா கொண்டாடப்பட்டது. 

நாட்டுப்புறவியல் ஆராய்ச்சியில் ஈடுபடுபவர்களுக்கு ஆர்வமூட்டும்படியான அதிக தகவல்கள் இத்திருக்கோயிலின் வழிபாட்டு முறைகளில் உள்ளன. முதலில் பீடமும்,அதற்குப்பின் மூலஸ்தானமும், அர்த்த மண்டபமும் பட்டக்காரரின் முன்னோர்கள் கட்டியது. அதில் அவர்களின் சிலையும், பெயரும் கல்லில் செதுக்கப்பட்டுள்ளன. அடுத்துள்ள கீதாாி மண்டபம் கீதாாியால் கட்டப்பட்டது. அடுத்துள்ள பொது மண்டபம் எட்டுப்பட்டரையினரால் கட்டப்பட்டது. வஞ்சி மூப்பர் என்பவரை இக்கோவிலின் முதல் அர்ச்சகராக பட்டக்காரர் நியமித்தார். கோவிலின் ஆரம்ப காலகட்டத்திலிருந்தே இக்கோவிலினுள் சாதி வேறுபாடில்லாமல் அனைவரும் சென்று வழிபடுகிறார்கள்.

இந்த கோவிலில் காந்தி , நேரு , போன்ற வரலாற்றுத்தலைவர்கள் கோவில் சுற்றுப்புற மண்டபச் சுவரில் சிலையாக வைக்கப் பட்டுள்ளனர் .
**ஷேக் ஜாயித் சாலை** (in Arabic: شارع الشيخ زايد). (E11 Sheikh Zayed Road) அமீரகத்தின் துபாய் நகரின் முக்கிய நெடுஞ்சாலையாகும் இது (E11 சாலை ) எனவும் குறிப்பிடப்படுகின்றது. துபாய் வர்த்தக மைய ரவுண்டானாவில் தொடங்கி, அபுதாபி எமிரேட்சின் எல்லையான ஜெபல் அலி வரை 55 கிலோமீட்டர் (34 மைல்) கடற்கரைக்கு இணையாக இந்த நெடுஞ்சாலை பயணிக்கிறது.

வரலாறு
------

1993 ஆண்டு முதல் 1998 ஆம் ஆண்டு வரை இச்சாலை பாதுகாப்பு சாலை என்று அழைக்கப்பட்டது. 30 கிலோமீட்டர் (19 மைல்) சாலை விரிவாக்கப்பட்டதை தொடர்ந்து அப்போதைய துபாயின் ஆட்சியாளரான சேக் மக்தூம் பின் ராசித் அல் மக்தூம் இச்சாலைக்கு அப்போதைய ஐக்கிய அரபு எமிரேட்ஸின் தலைவரான ஷேக் சயீத் பின் சுல்தான் அல் நஹ்யானின் பெயரால் ஷேக் ஜாயித் சாலை என பெயரிட்டார்.

பிரதான கட்டிடங்கள்
------------------

துபாயின் பெரும்பாலான வானளாவிய கட்டிடங்கள் ஷேக் ஜாயித் சாலையில் உள்ளது (முக்கியமான கட்டிடங்கள் : துபாய் மால், புர்ஜ் கலிஃபா). பாம் ஜுமேரா மற்றும் துபாய் மெரினா போன்ற பிற புதிய மையங்களையும் இந்த நெடுஞ்சாலை இணைக்கிறது. இந்த சாலையில் துபாய் மெட்ரோவின் சிகப்பு லைன் பெரும்பாலானவை இயங்குகின்றன. இந்நெடுஞ்சாலையின் பெரும்பகுதிகளில் ஒவ்வொரு திசையிலும் ஏழு முதல் எட்டு தடங்கள் பாதைகள் உள்ளன.
***மாமியார் வீடு*** (*Maamiyar Veedu*) திரைப்படம் 1993-ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை எஸ். கணேசராஜ் எழுதி, இயக்கினார். இத்திரைப்படத்தில் சரவணன், செல்வா, சித்தாரா, நந்தினி, தலைவாசல் விஜய், சிட்டி, பானு பிரகாஷ், குலதெய்வம் ராஜகோபால், வீரராகவன் மற்றும் பலர் நடித்துள்ளனர். டி.என்.ஜானகிராமன் தயாரிப்பில் 14 ஜனவரி 1993 அன்று வெளியான இப்படத்திற்கு இசை அமைத்தவர் இசைஞானி இளையராஜா.

நடிகர்கள்
---------

* சரவணன்
* செல்வா
* சித்தாரா
* நந்தினி
* தலைவாசல் விஜய்
* சிட்டி
* பானு பிரகாஷ்
* குலதெய்வம் ராஜகோபால்
* வீரராகவன்
* வெண்ணீறாடை மூர்த்தி
* சார்லி
* பொன்னம்பலம் (நடிகர்)
* குமரிமுத்து
* ராமநாதன்
* வைத்தி
* மேனேஜர் சீனா
* கிருஷ்ணமூர்த்தி
* பிரதன்
* கோகிலா
* பசி சத்யா
* நிஷா
* வாசுகி
* வசந்தா
* மஞ்சுவாணி

கதைச்சுருக்கம்
--------------

அரவிந்தும் (சரவணன்) பார்த்தசாரதியும் (செல்வா) திருடர்கள். அவர்களுக்கு உறவினர்கள் யாரும் இல்லை. அவர்கள் இருவரும் சிறையில் சந்தித்து நண்பர்கள் ஆகிறார்கள். அவர்களின் விடுதலையின் பின்னர், அரவிந்திற்கு தங்குமிடம் இல்லாததால், பார்த்தசாரதியுடனே அவனது வீட்டில் தங்கிக்கொள்கிறான் அரவிந்த்.

இருவரும் திருட்டு தொழிலை தொடர்கிறார்கள். அவ்வாறாக ஒரு நாள், குப்புசாமி (குலதெய்வம் ராஜகோபால்) என்ற முதியவரிடமிருந்து பணத்தை திருடிவிடுகின்றனர். மறுநாள், அந்த தாத்தா மாரடைப்பால் இறந்துவிடுகிறார். குற்ற உணர்ச்சியால் , இறந்த குப்புசாமியின் குடும்பத்திற்கு உதிவிகள் செய்கிறான் அரவிந்த். நல்லவனாக மாற முயற்சிக்கிறான் அரவிந்த், ஆனால், சமூகம் திருடர்களை நல்லவர்களாக பார்க்காது என்று பார்த்தசாரதி எண்ணியதால், நல்லவனாக மாறுவதில் அவனுக்கு உடன்பாடு இல்லை. இந்நிலையில், அரவிந்த் ஆனந்தவல்லி (சித்தாரா) என்ற பெண்ணை மணக்கிறான். குப்புசாமியின் பேத்தியை (நந்தினி) பார்த்தசாரதி விரும்புகிறான். அதேசமயம், கொண்டையா என்ற ரவுடியுடன் பார்த்தசாரதிக்கு மோதல் ஏற்படுகிறது. அதனால் ஏற்படும் பிரச்சனைகளை பார்த்தசாரதியும் அரவிந்தும் எவ்வாறு எதிர்கொண்டனர் என்பதே மீதி கதை.

இசை
---

இந்த திரைப்படத்தின் இசையமைப்பாளர் இளையராஜா ஆவார். வாலி இப்படத்தின் பாடல்களை எழுதினார்.

| வரிசை
எண் | பாடல் | பாடியவர் | நீளம் |
| --- | --- | --- | --- |
| 1 | என்னை தொடர்ந்து | கே. ஜே. யேசுதாஸ், எஸ். ஜானகி | 5:00 |
| 2 | மாமியார் வீடிருக்கு | மலேசியா வாசுதேவன், அருண்மொழி | 3:58 |
| 3 | நல்ல சம்சாரம் | எஸ். பி. பாலசுப்பிரமணியம், எஸ். ஜானகி | 5:08 |
| 4 | ஒரு ஜான் வைத்துக்கு | மலேசியா வாசுதேவன் | 4:40 |
| 5 | தெரியாமல் மாட்டி | மனோ, எஸ். என். சுரேந்தர், தீபன் சக்ரவர்த்தி, சுனந்தா | 5:06 |

மேற்கோள்கள்
-----------

1. ↑  "spicyonion.com".
2. ↑  "2005-02-10. Retrieved 2016-05-19". Archived from the original on 2005-02-10. 2019-01-29 அன்று பார்க்கப்பட்டது.CS1 maint: unfit url (link)
3. ↑  "mio.to". 2016-06-04 அன்று மூலம் பரணிடப்பட்டது. 2019-01-29 அன்று பார்க்கப்பட்டது.
4. ↑  "www.saavn.com". 2016-06-02 அன்று மூலம் பரணிடப்பட்டது. 2019-01-29 அன்று பார்க்கப்பட்டது.
**மணச்சை மருதமுடைய அய்யனார் கோயில்** தமிழ்நாட்டில் சிவகங்கை மாவட்டம், மணச்சை என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அய்யனார் சன்னதியும், முருகன், விநாயகர், ஆஞ்சநேயர், பெரிய கருப்பர், சின்ன கருப்பர், அழகிய நாச்சியம்மன் உபசன்னதிகளும் உள்ளன. இக்கோயிலில் மொத்தம் நான்கு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கணிதத்தில் **எழுகோண பிரமிடு எண்** (*heptagonal pyramidal number*) என்பது எழுகோண அடிப்பாகங் கொண்ட ஒரு பிரமிடு அமைப்பில் அடுக்கக் கூடிய பொருட்களின் மொத்த எண்ணிக்கையைக் குறிக்கும் ஒரு வடிவ எண்ணாகும். *n* -ஆம் எழுகோண பிரமிடு எண்ணானது முதல் *n* எழுகோண எண்களின் கூட்டுத்தொகைக்குச் சமமாக இருக்கும்.

*n* -ஆம் எழுகோண பிரமிடு எண் காணும் வாய்ப்பாடு:

{\displaystyle n(n+1)(5n-2)/6\,}.
முதல் எழுகோண பிரமிடு எண்கள் சில:

1, 8, 26, 60, 115, 196, 308, 456, 645, 880, 1166, 1508, 1911, 2380, 2920, 3536, 4233, 5016, 5890, 6860, 7931, 9108, .... (OEIS-இல் வரிசை A002413)

முதல் எழுகோண எண்கள் சில:

1, 7, 18, 34, 55, 81, 112, 148, 189, 235, 286, 342, 403, 469, 540, 616, 697, 783, 874, 970, 1071, 1177, 1288, 1404, 1525, 1651, 1782, … (OEIS-இல் வரிசை A000566)

முதல் எழுகோண எண் = 1 = முதல் எழுகோண பிரமிடு எண்
முதல் இரண்டு எழுகோண எண்களின் கூடுதல் = 1 + 7 = 8 = இரண்டாம் எழுகோண பிரமிடு எண்
முதல் மூன்று எழுகோண எண்களின் கூடுதல் = 1 + 7 + 18 = 26 = மூன்றாம் எழுகோண பிரமிடு எண் .....
அதாவது *n* -ஆம் எழுகோண பிரமிடு எண்ணானது முதல் *n* எழுகோண எண்களின் கூட்டுத்தொகைக்குச் சமமாக இருக்கும்.

எழுகோண பிரமிடு எண்களின் பிறப்பிக்கும் சார்பு:

{\displaystyle {\frac {x(4x+1)}{(x-1)^{4}}}=x+8x^{2}+26x^{3}+60x^{4}+....\,}

மேற்கோள்கள்
-----------

Weisstein, Eric W. "Heptagonal Pyramidal Number." From MathWorld—A Wolfram Web Resource. 

| * பா
* உ
* தொ
வடிவ எண்கள் |
| --- |
| ஈரளவு வெளி | 

|  |  |
| --- | --- |
| மையப்படுத்தப்பட்டவை | 
* மையப்படுத்தப்பட்ட முக்கோண எண்கள்
* மையப்படுத்தப்பட்ட வர்க்க எண்கள்
* மையப்படுத்தப்பட்ட ஐங்கோண எண்கள்
* மையப்படுத்தப்பட்ட அறுகோண எண்கள்
* மையப்படுத்தப்பட்ட எழுகோண எண்கள்
* மையப்படுத்தப்பட்ட எண்கோண எண்கள்
* மையப்படுத்தப்பட்ட நவகோண எண்கள்
* மையப்படுத்தப்பட்ட தசகோண எண்கள்
* Star numberகள்

 |
| மையப்படுத்தப்படாதவை | 
* முக்கோண எண்கள்
* வர்க்கம் (கணிதம்)s
* ஐங்கோண எண்கள்
* அறுகோண எண்கள்
* எழுகோண எண்கள்
* எண்கோண எண்கள்
* நவகோண எண்கள்
* தசகோண எண்கள்
* Dodecagonal numberகள்

 |

 |
| முப்பரிமாண வெளி | 

|  |  |
| --- | --- |
| மையப்படுத்தப்பட்டவை | 
* Centered tetrahedral numbers
* மையப்படுத்தப்பட்ட கனசதுர எண்s
* Centered octahedral numbers
* Centered dodecahedral numbers
* Centered icosahedral numbers

 |
| மையப்படுத்தப்படாதவை | 
* நான்முக எண்கள்
* கன எண்கள்
* எண்முக எண்கள்
* Dodecahedral numbers
* Icosahedral numbers
* Stella octangula numbers

 |
| பிரமிடு எண் | 
* சதுர பிரமிடு எண்கள்
* ஐங்கோண பிரமிடு எண்கள்
* அறுகோண பிரமிடு எண்கள்
* எழுகோண பிரமிடு எண்கள்

 |

 |
| நாற்பரிமான வெளி | 

|  |  |
| --- | --- |
| மையப்படுத்தப்படாதவை | 
* Pentatope numbers
* வர்க்கப்படுத்தப்பட்ட முக்கோண எண்கள்
* Tesseractic numbers

 |

 |
| உயர் பரிமான வெளிகள் | 

|  |  |
| --- | --- |
| மையப்படுத்தப்படாதவை | 
* 5-hypercube numbers
* 6-hypercube numbers
* 7-hypercube numbers
* 8-hypercube numbers

 |

 |
**மாமல்லபுரம் மும்மூர்த்தி குடைவரை** என்பது, காஞ்சிபுரம் மாவட்டத்தில், தமிழ்நாட்டின் கிழக்குக் கடற்கரை ஓரத்தில் அமைந்துள்ள பண்டைத் துறைமுக நகரான மகாபலிபுரத்தில் உள்ள பல குடைவரைக் கோயில்களுள் ஒன்று. இது பரமேசுவரவர்மனின் காலத்தைச் சேர்ந்தது எனக்கருதப்படுகிறது.

அமைப்பு
-------

பெரும்பாலான குடைவரைகளைப்போல் இக்குடைவரையில் மண்டபம் கிடையாது. தூண்களும் இல்லை. கருவறைகள் மூன்றும் வரிசையாக நேரடியாகவே பாறையில் செதுக்கப்பட்டுள்ளன. நடுவில் உள்ள கருவறை மற்ற இரண்டிலும் பார்க்கப் பெரியது. அத்துடன் இதன் முகப்பு ஏனைய இரண்டையும்விடச் சற்று முன்னோக்கி இருக்குமாறு அமைக்கப்பட்டுள்ளது. ஒவ்வொரு கருவறைக்கும் தனித்தனியாகப் படிகள் உள்ளன. கருவறைகளுக்குக் கீழே தாங்குதள அமைப்பு உண்டு. கருவறைகளுக்கு மேலே தளவரிசை, கூடுகள், சாலை போன்ற கூறுகளுடன் கூடிய ஒரு தளத்தைக் கொண்ட விமான அமைப்பும் காணப்படுகின்றது.

சிற்பங்கள்
----------

இக்குடைவரை மும்மூர்த்திகளுக்காக அமைக்கப்பட்டது என நம்பப்படுகின்ற போதிலும், இங்குள்ள கருவறைகளில் நான்முகன் சிற்பம் இல்லை. அதற்குப் பதிலாக ஒரு குடைவரையில் நான்கு கைகளுடனும் ஒரு தலையுடனும் கூடிய புடைப்புச் சிற்பம் உள்ளது. இது முருகன் எனக் கருதப்படுகிறது. சில ஆய்வாளர்கள் இது பிரமசாஸ்தா என்று கருதுகின்றனர். இதன் வாயிலுக்கு இரு புறமும் சடைமுடியுடன் கூடிய வாயிற் காவலர்கள் உள்ளனர். நடுக் கருவறையின் பின்புறச் சுவரில் நான்கு கைகளுடன் நின்ற கோலத்தில் சிவபிரானின் புடைப்புச் சிற்பமும், தென்புறக் கருவறையில் நான்கு கைகளுடன் அமைந்த திருமாலின் புடைப்புச் சிற்பமும் உள்ளன. கருவறைகளின் இரண்டு பக்கங்களிலும் வாயிற் காவலர் சிற்பங்கள் உள்ளன. இக்கருவறைகளுக்கு அண்மையில் கொற்றவையின் சிற்பம் ஒன்றும் உள்ளது.

கல்வெட்டு
---------

இங்கு கிரந்த எழுத்துக்களில் எழுதப்பட்ட கல்வெட்டுக்களும் உள்ளன.

மேற்கோள்கள்
-----------

1. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 80
2. ↑  இராசவேல், சு. சேஷாத்திரி, அ. கி. 2000. பக். 80
3. ↑  இராசவேல், சு. சேஷாத்திரி, அ. கி. 2000. பக். 81
பண்டிட் இராஜாராம் என்கிற **இராஜா காலே** ஒரு இந்திய பாடகரும், இசையமைப்பாளரும், இந்தியப் பாரம்பரிய இசையில் பக்தி இசையின் அறிஞராவார். இவர் பண்டிட் சிதேந்திர அபிசேகியின் மூத்த சீடராவார் . இவர் குவாலியர் பள்ளியிலிருந்து பண்டிட் சி. பி. இராலே, பண்டிட் பாலாசாகேப் பூஞ்சுவாலா ஆகியோரிடமிருந்து மதிப்புமிக்க வழிகாட்டுதலையும் பெற்றார். இவர், பழைய மற்றும் புதிய இந்துஸ்தானி இசையை ஒரு அணுகுமுறையுடன் வழங்குவதற்காக அறியப்படுகிறார். இது ஒரே நேரத்தில் தேர்ந்தெடுக்கப்பட்ட மற்றும் செயல்திறனில் கவனம் செலுத்துகிறது. 

காயலில் முக்கியத்துவம் என்ற ஆய்வறிக்கையுடன் முனைவர் பட்டம் (1990) பெற்றுள்ளார். "புகழ்பெற்ற பாடகர்களான பண்டிட் பீம்சென் ஜோஷி, பண்டிட் குமார் காந்தர்வா, பண்டிட் சிதேந்திர அபிசேகி, மற்றும் பண்டிட் ஜஸ்ராஜ் ஆகியோரின்" கயாகி "இன் ஒப்பீட்டு ஆய்வு மற்றும் பகுப்பாய்வுபாடத்தை ஆய்வு செய்வதற்காக இந்திய அரசின் கலாச்சாரத் துறையிலிருந்து உதவித்தொகையையும் இவர் பெற்றுள்ளார். இவர் பல குறிப்பிடத்தக்க சந்தர்ப்பங்களில் நேரடி நிகழ்ச்சிகளை நிகழ்த்தியுள்ளார். தொலைக்காட்சி, வானொலி, பண்பலை உள்ளிட்ட ஒளிபரப்பு ஊடகங்களில் நிகழ்ச்சியினை வழங்கியுள்ளார்.  .

ஆரம்பகால வாழ்க்கையும் பின்னணியும்
---------------------------------

இவர் தனது தந்தை பிரபாகர்ராவ் காலேவிடம் இசையில் தனது துவக்கத்தையும், பண்டிட் உத்தமராவ் அக்னிகோத்ரியிடமிருந்து மேலதிக பயிற்சியையும் பெற்றார். பின்னர் இவர் ஒரு மூத்த பாடகரும், இந்துஸ்தானி இசையின் பாரம்பரிய மற்றும் அரை பாரம்பரிய வடிவங்களின் சிறந்த இசையமைப்பாளருமான பண்டிட் சிதேந்திர அபிசேகியுடன் இசை பயின்றார்.

விருதுகள்
---------

வத்சலாபாய் ஜோசி புரசஸ்கார், 2007

குறிப்புகள்
-----------

1. ↑  *6th edition of Pt Jitendra Abhisheki Sangeet Mahotsav to be held from Jan 7–9*, Time of India, Pune edition, January 2, 2011
2. ↑  *Maharashtra Tourism: Elephanta Cave Festival*, Government of Maharashtra, Mumbai, 2014,
3. ↑  Bandish in Khayal – In conversation with Hindustani Classical artist Pandit Dr. Raja Kale
பவுல் மான்சிப் வடித்த புரோமீதியசின் சிலை, இராக்பெல்லர் மையம்,நியூ யார்க், 1937
**எழில்படுக் கலை** (*Art Deco*, அல்லது சிலநேரங்களில் *Deco*) கட்டிடக்கலை, வடிவமைப்புக் கலையின் ஓர் காண்கலைப் பாணியாகும். இந்தப் பாணி முதலாம் உலகப் போருக்கு சற்றே முன்னதாக பிரான்சு நாட்டில் உருவானது. எழில்படுக் கலை கட்டிடங்கள், அறைகலன்கள், ஆபரணங்கள், மகிழுந்துகள், திரையரங்கங்கள், தொடருந்துகள், கப்பல்கள் போன்றவற்றிலிருந்து நாள்தோறும் புழங்கும் வானொலி, வெற்றிடத் தூய்மிப்பான்கள் வரை எழில்படுத்தும் கலையாகும். இது நவீனவியப் பாணியுடன் கைவினைத் திறனையும் விலையுயர் பொருட்களையும் இணைத்து உருவாகியுள்ளது. இது ஆடம்பரம், கவர்ச்சி,பகட்டு ஆகியவற்றை வெளிப்படுத்துவதாக இருந்தது; தற்காலத்தில் சமூக, தொழில்நுட்ப முன்னெடுப்புகளை வெளிப்படுத்துவனவாக உள்ளது.
துவக்கத்தில் கியூபிச வடிவங்களின் தாக்கத்துடன் போவிய ஓவியர்களின் வண்ணங்களையும் உள்வாங்கியது.பிரான்சின் பதினாறாம் லூயி, லூயி பிலிப்பின் காலகட்ட அறைகலன் வடிவமைப்புகள், சீன, சப்பானிய, இந்திய, பெர்சிய மரபுக்கலைகளையும் எகிப்து, மாயா கலைவடிவங்களையும் உள்வாங்கிக் கொண்டது. இவ்வகைப் பாணியில் எபனி, தந்தம் போன்ற அரிதான, விலையுயர்ந்த பொருட்களும் மிக நுண்ணிய கைவினையும் பின்னியுள்ளன. 1920களிலும் 1930களிலும் நியூ யார்க் நகரில் கட்டப்பட்ட கிரைஸ்லர் கட்டிடம் போன்ற வானுயர் கட்டிடங்கள் இப்பாணிக்கு எடுத்துக்காட்டுகளாக விளங்குகின்றன.

1930களில் பெரும் பொருளியல் வீழ்ச்சியின் போது இதன் வளர்ச்சி தடைபட்டிருந்தது. துருவேறா எஃகு,நெகிழி போன்ற புதுப் பொருட்களின் வரவு **தற்கால சீரமைப் பாணி**க்கு வழிவகுத்தது; இதில் வளைவுகளும் வழவழவப்பான மெருகேற்றிய பரப்புகளும் முதன்மை பெற்றன. முதன்முதலில் பன்னாட்டளவில் பின்பற்ற பாணி எனக் கருதப்படும் இந்தப் பாணி இரண்டாம் உலகப் போருக்குப் பின்னர் வீழ்ச்சியடையத் தொடங்கியது. நவீனவியம் மற்றும் பன்னாட்டுப் பாணி முதன்மை பெற்றன.

மேற்கோள்கள்
-----------

1. ↑  Texier 2012, ப. 128.
2. ↑  Hillier 1968, ப. 12.
3. ↑  Renaut, Christophe and Lazé, Christophe, *Les Styles de l'architecture et du mobilier* (2006), Editions Jean-Paul Gisserot, pages 110–116
4. ↑  Benton, Benton and Wood & *Art Déco (1910–1939)* 2010, ப. 13–28.
கி பி 700-இல் இராஜா தாகீர் சென் காலத்திய சிந்து இராச்சியத்தின் பரப்பளவை காட்டும் வரைபடம்
**இராஜா தாகீர் சென்** (சிந்தி மொழி: راجا ڏاھر‎; சமக்கிருதம்: राजा दाहिर,  கி பி 661 – 712) தற்கால சிந்துவை, கி பி 679 முதல் 712 முடிய ஆண்ட பிராமண அரச குல இறுதி இந்து மன்னராவார்.ராஜா சாச் - ராணி சுகாநதி இணையருக்குப் பிறந்தவர். ராஜா சாச்சின் மறைவிற்குப் பின் ஆட்சிக்கு வந்த இவரது சித்தப்பா சந்திரனின் மறைவிற்குப் பிறகு ராஜா தாகீர் சிந்துவின் மன்னராக பட்டம் சூட்டிக் கொண்டார். 
இவர் ஆண்ட புஷ்கர்ணா இராச்சியத்தில், தற்கால பாகிஸ்தானின் சிந்து, பலுசிஸ்தான், பஞ்சாப் பகுதிகள், ஈரானின் தெற்கு மற்றும் கிழக்குப் பகுதிகளும், ஆப்கானித்தானின் பகுதிகளும் அடங்கியிருந்தன.

இந்தியா மீதான இசுலாமிய படையெடுப்புகளின் போது உமையா கலீபகத்தின் அரபுப் படைத்தலைவர் முகமது பின் காசிம் என்பவரால் ராஜா தாகீர் சிறை பிடிக்கப்பட்டு, பின்னர் ராஜா தாகீரின் தலை கொய்யப்பட்டு, உமையா கலீபகத்தின் ஆளுநருக்கு அனுப்பி வைக்கப்பட்டது. போரின் முடிவில் பெரும்பாலான அரச குடும்ப பெண்டிர் அரபு போர் வீரர்களிடமிருந்து தங்களின் கற்பை காத்துக் கொள்ள, கூட்டுத் தீக்குளிப்பு செய்து கொண்டு மாண்டனர்.

சிந்து மீதான அரபியர்கள் படையெடுப்புகள் குறித்து விளக்கும் பாரசீக மொழி நூலான சாச் நாமாவில் பிராமண அரச குலம் ஆண்ட சிந்து பகுதிகளையும், சிந்துவில் நடந்த அரேபியர்களின் ஆக்கிரமிப்புகளை விளக்குகிறது.

இதனையும் காண்க
--------------

* பிராமண அரச குலங்கள்
* இராய் வம்சம்

அடிக்குறிப்புகள்
----------------

1. ↑  Impact of Islam on Orissan Culture , Mohammed Yamin,Page 4
2. 1 2

ஆதாரங்கள்
---------

* Mirza Kalichbeg Fredunbeg: The Chachnamah, An Ancient History of Sind, Giving the Hindu period down to the Arab Conquest. Translated by from the Persian by, Commissioners Press 1900  பரணிடப்பட்டது 2014-02-19 at the வந்தவழி இயந்திரம்
* R. C. Majumdar, H.C. Roychandra and Kalikinkar Ditta : An Advanced History of India, Part II,
* Tareekh-Sind, By Mavlana Syed Abu Zafar Nadvi
* Wink, Andre, *Al Hind the Making of the Indo Islamic World*, Brill Academic Publishers, Jan 1, 1996, ISBN 90-04-09249-8
**தினகர வெண்பா**  என்னும் நூல் 16 ஆம் நூற்றாண்டில் தோன்றியது. தினகரன் என்னும் வள்ளலைப் போற்றும் வகையில் அவனது பெயரில் எழுதப்பட்ட நூல். 

திருக்குறளைச் சார்ந்து பிற்காலத்தில் பல நீதி நூல்கள் தோன்றின. அவற்றில் பெரும்பான்மை திருக்குறளை இறுதியில் வைத்து எழுதப்பட்ட வெண்பாக்களால் ஆனவை. திருக்குறளை இடையில் வைத்துக் கட்டளைக் கலித்துறையால் எழுதப்பட்ட நூல் திருப்புல்லாணி மாலை. இவை எல்லாமே திருக்குறளுக்கு விளக்கம் சொல்பவை. 

விளக்கத்தைக் கதை ஒன்றினால் சொல்வதும் அந்த நூல்களின் தன்மை. பொதுவாக இந்த நூல்கள் திருக்குறளில் உள்ள அதிகாரத்தில் ஒரு பாடலைத் தெரிவு செய்துகொண்டு அவற்றிற்கு விளக்கம் சொல்பவை. 

தினகர வெண்பாவில் 137 வெண்பாக்கள் உள்ளன. திருக்குறளில் உள்ள 133 அதிகாரம் ஒவ்வொன்றிலுமிருந்து ஒரு பாடல். 7, 24, 79 ஆம் அதிகாரங்களிலிருந்து மேலும் ஒவ்வொரு பாடல். மற்றும் காப்புச் செய்யுள். ஆக 137 வெண்பாக்கள் இதில் உள்ளன.

பாடல் – எடுத்துக்காட்டு
-----------------------

கையாற் பரிந்து அழைக்கக் கண்டு கிழந்தைச் சோமன்
செய்ய கட்டி ஈந்தான் தினகரா - வையத்துத்
தோன்றிற் புகழொடு தோன்றுக அஃதிலார்
தோன்றலின் தோன்றாமை நன்று.

அடிக்குறிப்புகள்
----------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 54.
2. ↑  சு. வையாபுரிப்பிள்ளை பதிப்பு 1932
3. ↑  இந்த நூலின் ஆசிரியர் பெயர் நாகராசன். "நாகராசன் புகழும் நன் நாகரீக வரசீகருணா தினகரா" – இந்நூலின் பாடல் 117
4. ↑  20 ஆம் நூற்றாண்டில் ஜெகவீரபாண்டியன் செய்த திருக்குறட் குமரேச வெண்பா 1330 குறட்பாக்களுக்கும் கதை சொல்லி விளக்கம் கூறும் நூலாக அமைந்துள்ளது. இவற்றில் உள்ள எல்லா வெண்பாவிலும் பின்னிரண்டு அடிகள் திருக்குறள்.
இராஜா இராஜவர்மா வல்லிய கோயி தம்புரான் சங்கனாச்சேரி இலட்சுமிபுரம் அரண்மனை
**இராஜா இராஜவர்மா வல்லிய கோயி தம்புரான்** (*Raja Raja Varma Koil Thampuran*) (மலையாளம்: രാജ രാജ വർമ്മ കോയിത്തമ്പുരാൻ) மலையாள மொழி கவிஞரும், இந்திய மாநிலமான கேரளாவைச் சேர்ந்த மொழிபெயர்ப்பாளருமான இவர் ஆங்கிலத்திலும், சமசுகிருத மொழியிலும் எழுதுவதில் தேர்ச்சியைக் கொண்டிருந்தார். இவர் சங்கனாச்சேரியின் நீராழி அரண்மனையில் பிறந்தார். மேலும்,முந்தைய பரப்பநாடு (பரப்பனங்காடி, பேப்பூர் இராச்சியம்), மலபார் அரச குடும்பத்தின் உறுப்பினராக இருந்தார்.

வாழ்க்கை
--------

 தனது மகன் சுவாதித் திருநாளுடன் இராஜா இராஜவர்மா 
சங்கனாச்சேரியில் நீராழிக்கெட்டுக் கொட்டாரம் என்று அழைக்கபட்ட நீராழி அரண்மனையில் பிறந்தார். கௌரி லட்சுமி பாய் என்ற திருவிதாங்கூர் இளவரசியை மணந்தார். இதன் மூலம் இவர்களுக்கு ஒரு மகளும் இரண்டு மகன்களும் இருந்தனர். இவரது மகள் மகாராணி கௌரி இருக்மிணி பாயி 1809இல் பிறந்தார். இவரது மூத்த மகன், பிரபலமான சுவாதித் திருநாள், 1813 ஏப்ரல் 16 அன்று பிறந்தார். சுவாதி திருநாள் ஒரு இசைக்கலைஞராகவும் கலைஞராகவும் மாறி 1829 முதல் 1846 வரை சுதந்திரமாக ஆட்சி செய்தார். 1814இல் உத்திரம் திருநாள் என்ற மகன் பிறந்தார். இவர் 1846 முதல் 1860 வரை ஆட்சி செய்தார். உத்திரம் திருநாள் பிறந்தவுடன் இவரது மனைவி 1815இல் இறந்தார்.

இலட்சுமிபுரம் அரண்மனை
---------------------

கௌரி இலட்சுமி பாயி தனது ஆட்சிக் காலத்தில் தனது கணவர் மற்றும் அவரது குடும்ப உறுப்பினர்களுக்காக சங்கனாச்சேரியில் இலட்சுமிபுரம் அரண்மனையைக் கட்டினார்.

மேற்கோள்கள்
-----------

1. ↑  Visakham Thirunal - Editor: Lennox Raphael Eyvindr - ISBN 9786139120642
2. ↑  History of Travancore from the Earliest Times - P. Shungoonny Menon - ISBN 8120601696 - Published By Asian Educational Services
3. ↑  Encyclopedia of Tourism Resources in India; Author: Dr. Manohar Sajnani, Published in 2001, Published By Kalpaz Publications; Address: C-30, Satyawati Nagar, Phase-III, Ashok Vihar, Delhi-110052, ISBN 81-7835-014-9 (set), ISBN 81-7835-018-1 (Vol II)
பிரான்சின் பாரிசில் உள்ள ஒரு வரிக்கடவை.
சிங்கப்பூரில் உள்ள ஒரு உயர்த்திய வரிக்கடவை.
**வரிக்கடவை** (Zebra crossing) என்பது நடந்து செல்வோர் சாலைகளைக் கடப்பதற்காக அமைக்கப்படும் ஒரு வழி ஆகும். இது உலகின் பல நாடுகளிலும் காணப்படுகின்றது. இதில் பெரும்பாலும் கறுப்பு வெள்ளை நிறங்களிலான பட்டைகள் அடுத்தடுத்துக் காணப்படும். இது வரிக்குதிரையின் வரிகளை ஒத்திருப்பதால் ஆங்கிலத்தில் இதை வரிக்குதிரைக் கடவை எனப் பெருள்படும் "சீப்ரா குரொசிங்" (Zebra crossing) என அழைப்பர்.

வடிவமப்பு
---------

வரிகள் சாலையில் போக்குவரத்தின் திசைக்கு இணையாகவும் நடக்கும் திசைக்குக் குறுக்காகவும் அமைந்திருக்கும். வரிகள் கடும் நிறத்திலும் இளம் நிறத்திலும் மாறிமாறி இருக்கும். இளம் நிறம் பெரும்பாலும் வெள்ளையாக இருப்பது உண்டு. சாலை கறுப்பு அல்லது அதற்கு அணித்தான கடும் நிறத்தில் அமைவதால் வெள்ளை நிற வரிகளை மட்டும் இடைவெளி விட்டுப் பூசுவதன் மூலம் வரிக்கடவை உருவாக்கப்படுகிறது. வரிகள் ஒவ்வொன்றும் 40 - 60 சதமமீட்டர் அளவுடன் ஒரே அகலம் கொண்டவையாக இருப்பது வழக்கம்.

போக்குவரத்துக் குறைவாக இருக்கும் சாலைகளில் பொதுவாக நடப்பவர்களுக்கே வழியுரிமை இருக்கும். சாலையைக் கடப்பதற்கு ஆட்கள் நிற்கும்போது வண்டிகளை நிறுத்தி வழி விடவேண்டும். போக்குவரத்துக் கூடுதலாக இருக்கும் சாலைகளில், கடப்பதை ஒழுங்கு படுத்துவதற்காக நிறச் சைகை விளக்குகள் அமைப்பது உண்டு. வேகமான போக்குவரத்துக் கொண்ட நெடுஞ்சாலைகளில் பொதுவாகச் சாலைகளைக் கடப்பதற்கு வரிக்கடவைகள் பயன்படுவதில்லை.

வரலாறு
------

1940களிலும் 1950களின் தொடக்கத்திலும் உருவான அதிகரித்த சாலை விபத்துக்களைக் கட்டுப்படுத்தும் ஒரு வழியாக இங்கிலாந்தில் முதன் முதலாக வரிக்கடவைகள் அறிமுகமாயின. 1951 அக்டோபர் 31 ஆம் தேதி முதல் வரிக்கடவை பேர்க்சயரில் உள்ள சிலோவில் முறைப்படி திறந்து வைக்கப்பட்டது.

குறிப்புக்கள்
-------------

1. ↑  Extinction of the zebra: 1,000 crossings disappear as hi-tech replacements and increased death toll signal end of an era, Mail Online, Sunday, Oct 5th 2014
**திரைப்படத் தழுவல்** (Film adaptation) என்பது ஒரு படைப்பு அல்லது கதையை முழுவதுமாகவோ அல்லது பகுதியாகவோ ஒரு திரைப்படத்திற்க்காக மாற்றுவது திரைப்பட தழுவல் ஆகும். திரைப்படத் தழுவலின் ஒரு பொதுவான வடிவம் ஒரு நாவலை திரைப்படத்தின் அடிப்படையாகப் பயன்படுத்துவதாகும். இது புனைகதை அல்லாத (பத்திரிகை உட்பட), சுயசரிதை, வரைக்கதைகள், வசனங்கள், நாடகங்கள், வரலாற்று கதைகள் மற்றும் பிற திரைப்படங்களில் தழுவி எடுக்கப்பட்டுள்ளன.

திரைப்படத்துறை ஆரம்பித்த நாட்களிலிருந்து பத்தொன்பதாம் நூற்றாண்டு வரை ஐரோப்பாவில் இத்தகைய மாறுபட்ட வளங்களிலிருந்து பல திரைப்படங்கள் தழுவி தயாரிக்கப்பட்டுள்ளது.

நாடக தழுவல்
-----------

வில்லியம் சேக்சுபியர் எழுதிய ஹேம்லெட், ரோமியோ ஜூலியட், மற்றும் ஒத்தெல்லோ உள்ளிட்ட பல நாடகங்கள் திரைப்படங்களில் தழுவப்பட்டுள்ளன. ஷேக்ஸ்பியர் நாடகத்தின் முதல் ஒலித் தழுவல் 1929 ஆம் 'ஆண்டில் தி டேமிங் ஆப் தி சுரூ' என்ற தயாரிப்பாகும், இதில் மெரி பிக்ஃபோர்ட் மற்றும் டக்ளஸ் ஃபேர் பேங்க்ஸ் நடித்தனர்.

தொலைக்காட்சி தழுவல்
-------------------

இந்திரா சௌந்தரராஜன் எழுதிய பல நாவல்களை அடிப்படையாக கொண்டு மர்மதேசம், மந்திரவாசல், ருத்ரவீணை, கிருஷ்ணதாசி போன்று பல தொலைக்காட்சி தொடர்கள் தயாரிக்கப்பட்டு ஒளிபரப்பாகி உள்ளது.

வரைகதை புத்தக தழுவல்
--------------------

வரைகதை புத்தக கதாபாத்திரங்கள் குறிப்பாக மீநாயகன் கதாபாத்திரங்கள் நீண்ட காலமாக திரைப்படமாக மாற்றப்பட்டுள்ளன. 1940 களில் தொடங்கி குழந்தைகளை இலக்காகக் கொண்டு ஒவ்வொரு சனிக்கிழமைகளிலும் திரைப்பட தொடர்கள் ஒளிபரப்பானது. சூப்பர்மேன் (1978) மற்றும் பேட் மேன் (1989) போன்ற திரைப்படங்கள் பிரபலமான வரைகதை புத்தகக் கதாபாத்திரங்களின் இரண்டு வெற்றிகரமான திரைப்படத் தழுவல்கள் ஆகும். அதை தொடர்ந்து 2000 களில் எக்ஸ்-மென் (2000) மற்றும் இசுபைடர் மேன் (2002) போன்ற வெற்றிகரமான திரைப்படங்கள் வெளியானது. வரைகதை புத்தகத்தை தழுவி எடுக்கப்பட்ட அவெஞ்சர்ஸ்: எண்ட்கேம் மற்றும் ஜோக்கர் போன்ற திரைப்படங்கள் 2019 ஆம் ஆண்டில் அதிக வருமானம் ஈட்டிய திரைப்படங்கள் ஆகும்.

மேலும் பார்க்க
--------------

* மறு ஆக்கம்
* சிறந்த தழுவிய திரைக்கதையிற்கான அகாதமி விருது

மேற்கோள்கள்
-----------

1. ↑  Sylvan Barnet (1998). "*The Shrew* on Stage and Screen". in Robert B. Heilman. *The Taming of the Shrew*. Signet Classic Shakespeare (Second Revised ). New York: New American Library. பக். 188. பன்னாட்டுத் தரப்புத்தக எண்:9780451526793. .
2. ↑  Mendelson, Scott (November 9, 2019). "Box Office: *Joker* Becomes The Most Profitable Comic Book Movie Ever". *Forbes*. November 9, 2019 அன்று பார்க்கப்பட்டது.

| * பா
* உ
* தொ
திரைப்படத் தயாரிப்பு |
| --- |
| வளர்ச்சி | 
* தயாரிப்பாளர்
* திரைக்கதை
	+ திரைப்படத் தழுவல்
* திரைப்பட ஆக்கச்செலவு
* பச்சை-விளக்கு

 |
| முன் தயாரிப்பு | 
* நடிகர்களின் தேர்வு
* உற்பத்தி வாரியம்
* தயாரிப்பு அட்டவணை
* படப்பிடிப்பு அட்டவணை

 |
| தயாரிப்பு | 
* திரைப்படக்குழு
* முதன்மை புகைப்படம்
	+ ஒளிப்பதிவு

 |
| தயாரிப்பிற்குப்பின் | 
* தொகுப்பு
* ஒலிச்சுவடு
* சிறப்புத் தோற்றம்

 |
| திரைப்பட விநியோகம் | 
* விநியோகஸ்தர்
* எண்ணிம விநியோகம்
* ஊடக ஓடை

 |
| தொடர்புடையது | 
* திரைப்படம்
* திரைப்படத்துறை

 |
**வரிக்குதிரை அயிரை மீன்** (*Zebra loach*)(*போதிய இசுட்ரையேட்டா*) என்பது இந்தியாவின் மேற்குத் தொடர்ச்சி மலையில் உள்ள ஆறுகள் மற்றும் நீரோடைகளில் மட்டுமே காணப்படும் நன்னீர் மீன் ஆகும்.

விளக்கம்
--------

வரிக்குதிரை அயிரை மீன் அதிகபட்ச அளவு சுமார் 9 cm (3.5 அங்) நீளம் வரை வளரக்கூடியது ஆகும். இது 21–26 °C (70–79 °F) வெப்பநிலை உள்ள நீர் நிலைகளில் வெப்பமண்டல காலநிலையில் வாழ்கிறது. கார அமிலத் தன்மை 6.0 முதல் 7.5 உள்ள தண்ணீரை விரும்புகிறது.

வரிக்குதிரை அயிரை மீன் சமூக மீன் தொட்டிகளுக்கு ஏற்ற அமைதியான மீன். இருப்பினும், அடிமட்ட ஊட்டிகளாக இருப்பதால், இவை மற்ற சிறிய அடிமட்ட ஊட்டிகளுக்கு எதிராகச் செயல்படலாம். எனவே, சிறிய அடிமட்ட உணவினை உண்ணும் மீன்களை இதனுடன் வளர்க்க இயலாது. இதனுடைய எண்ணிக்கையினை ஐந்திற்கும் குறைவாக வளர்த்து, இந்தப் பிரச்சனைக்குத் தீர்வு காணலாம். இவற்றின் எண்ணிக்கை குறைவாக இருந்தால் இவை, பகல் நேரங்களில் மறைவுகளில் ஒளிந்து கொள்ளும். *போ.* *இசுட்ரையேட்டா* பல்வேறு வகையான மீன் உணவுகளை ஏற்றுக்கொள்கிறது. இதில் கரும் புழுக்கள், நத்தைகள் மற்றும் சிறிய இறால் போன்ற நேரடி உணவுகள்களும் மற்றும் வணிக ரீதியாகக் கிடைக்கும் மூழ்கும் மீன் உணவுகளும் அடங்கும்.

பாதுகாப்பு
----------

பன்னாட்டு இயற்கைப் பாதுகாப்புச் சங்கத்தின் கூற்றுப்படி, வரிக்குதிரை அயிரை மீன் தற்போது சிறிய பூர்வீக வரம்புடன் இணைந்து காணப்படுகிறது. இந்த வாழிடமும், வாழ்விட மாற்றம் காரணமாக அழிந்து வருகிறது. வரிக்குதிரை அயிரை மீன் வைத்திருப்பதில் ஆர்வமுள்ள மீன்வள ஆர்வலர்கள், உள்நாட்டில் கிடைக்கும் மீன்களின் ஆதாரத்தை ஆராயவும், நீர் காட்சி சாலைகளில் உள்ள மீன்களை மட்டுமே வாங்கவும் அறிவுறுத்தப்படுகிறார்கள். வளரிடத்தில் மீன் பெருக்க முறைகுறித்து அதிகம் அறியப்படவில்லை. ஆனால் இயக்குநீரைப் பயன்படுத்தி வணிக அடிப்படையில் இந்த மீன்கள் வளர்க்கப்படுகின்றன.

மேற்கோள்கள்
-----------

1. 1 2  Dahanukar, N. (2011). "*Botia striata*". *IUCN Red List of Threatened Species* **2011**: e.T168591A6521075. doi:10.2305/IUCN.UK.2011-1.RLTS.T168591A6521075.en.. பார்த்த நாள்: 12 November 2021.
2. ↑  "Botia striata". ஒருங்கிணைந்த வகைப்பாட்டியல் தகவல் அமைப்பு (Integrated Taxonomic Information System).
3. ↑  Froese, Rainer, and Daniel Pauly, eds. (2005). Botia striata in FishBase. May 2005 version.
4. 1 2 3  Seriouslyfish: *Botia striata.* Retrieved 24 June 2014.
5. ↑  Kottelat, M. (2012): Conspectus cobitidum: an inventory of the loaches of the world (Teleostei: Cypriniformes: Cobitoidei). பரணிடப்பட்டது 2013-02-11 at the வந்தவழி இயந்திரம் *The Raffles Bulletin of Zoology, Suppl. No. 26: 1-199.*

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q169395
* விக்கியினங்கள்: Botia striata
* ARKive: botia-striata
* BOLD: 373214
* EoL: 219436
* FishBase: 12255
* GBIF: 2368019
* iNaturalist: 95925
* IRMNG: 11080254
* ITIS: 640127
* IUCN: 168591
* என்.சி.பி.ஐ: 322110
* WoRMS: 1016860

 |
|  |  |  |
| --- | --- | --- |
| இடதுபுறம் மணி வடிவத்தில் அமைந்துள்ள ஓர் மாதவிடாய் குப்பி தண்டை சேர்க்காது  2 அங்குலம் (5.7 செமீ) நீளமுள்ளது. வலது புறத்திலுள்ள களைந்தெறியக்கூடிய கருத்தடை சாதனம் போன்றுள்ள மென்குப்பி 3 அங்குலம் (7 செமீ) விட்டமுள்ளது. |  | இடதுபுறம் மணி வடிவத்தில் அமைந்துள்ள ஓர் மாதவிடாய் குப்பி தண்டை சேர்க்காது  2 அங்குலம் (5.7 செமீ) நீளமுள்ளது. வலது புறத்திலுள்ள களைந்தெறியக்கூடிய கருத்தடை சாதனம் போன்றுள்ள மென்குப்பி 3 அங்குலம் (7 செமீ) விட்டமுள்ளது. |
| இடதுபுறம் மணி வடிவத்தில் அமைந்துள்ள ஓர் மாதவிடாய் குப்பி தண்டை சேர்க்காது 2 அங்குலம் (5.7 செமீ) நீளமுள்ளது. வலது புறத்திலுள்ள களைந்தெறியக்கூடிய கருத்தடை சாதனம் போன்றுள்ள மென்குப்பி 3 அங்குலம் (7 செமீ) விட்டமுள்ளது. |

**மாதவிடாய் குப்பி**  (*menstrual cup*) மாதவிடாய் காலத்தில் வெளியேறும் நீர்மங்களை சேகரிக்கும் வண்ணம் யோனியின் உள்ளே அணியப்படும் நெகிழ்வான குப்பி அல்லது தடை ஆகும். பஞ்சுத்தக்கைகளைப் போன்றோ அணையாடைகளைப் போன்றோ உறிஞ்சாது இவை நீர்மங்களை சேகரிக்கிறது. இவை பொதுவாக பாதுகாப்பான மற்றும் ஒவ்வாமை குறைந்த மருத்துவத்தர சிலிகோனிலால் ஆக்கப்படுகின்றன. இந்தக் குப்பிகளை மீளவும் பயன்படுத்தக் கூடுமாகையால் பஞ்சுத்தக்கைகளை விட இவை செலவுத்திறன் மிகுந்தும் சுற்றுச்சூழலுக்கு ஊறு விளைவிக்காதும் உள்ளன. ஒரு குப்பியை 5-10 ஆண்டுகளுக்குப் பயன்படுத்தலாம். பஞ்சுத்தக்கைகளைவிட கூடுதலான கொள்ளளவும் கொண்டுள்ளன. சில மணி நேரத்திற்கொருமுறை பஞ்சுத்தக்கைகளையும் அணையாடைகளையும் மாற்ற வேண்டியிருக்க இக்குப்பியை 12 மணி நேரத்திற்கொருமுறை வெறுமையாக்கினால் போதுமானது. மேலும் நீர்மங்களை யோனிச் சுவர்கள், பிறப்புறுப்புகளிலிருந்து விலக்கி வைப்பதாலும் காற்றுக்கு வெளிப்படுத்தாததாலும் துர்நாற்றம் மற்ற முறைகளை விட குறைவாகவே உள்ளது. 

மாதவிடாய் குப்பிகளை பயன்படுத்தத் துவங்கும்போது கூடுதல் நேரமெடுக்கலாம். சிலருக்கு உள்ளிடுவதும் அப்புறப்படுத்துவதும் பஞ்சுத்தக்கைகளை விடக் கடினமாக இருக்கலாம். இவற்றை அடிக்கடி சுத்தப்படுத்துவது அவசியமாகும். சில தயாரிப்பாளர்கள் 12 மணிக்கொருமுறை குடிநீரும் மென்தூய்மிப்புப் பொருளும் கலந்து சுத்தப்படுத்துவதை பரிந்துரைக்கின்றனர். வேறு சில தயாரிப்பாளர்கள் வெறுமையாக்கப்படும்போது நன்கு துடைத்து விசாய்க்கால முடிவில் மென்மையான வழலை கொண்டு சுத்தப்படுத்துவதைப் பரிந்துரைக்கின்றனர்.

மேலும் காண்க
------------

* மாதவிடாய்
* விடாய்க்கால அணையாடை
* பஞ்சுத்தக்கை

சான்றுகோள்கள்
-------------

1. ↑  Pardes, Bronwen. *Doing It Right: Making Smart, Safe, and Satisfying Choices About Sex*. Simon & Schuster (2007), p. 17. ISBN 1-4169-1823-X.
2. ↑  "காப்பகப்படுத்தப்பட்ட நகல்". 2012-07-09 அன்று மூலம் பரணிடப்பட்டது. 2012-11-30 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2012-12-24 அன்று மூலம் பரணிடப்பட்டது. 2012-11-30 அன்று பார்க்கப்பட்டது.
டோராவேர் என்ற இடத்திலுள்ள CIMEL 318A என்ற சூரிய ஒளிமானி.
**சூரிய ஒளிமானி** (*sun photometer*) என்பது எப்போதும் சூரியனை நோக்கியே இருக்குமாறு அமைக்கப்பட்டுள்ள ஒரு ஒளிமானியாகும். நவீன சூரிய ஒளிமானிகள், சூரியனை நோக்கித் தானியங்கியாகத் திரும்பும் அமைப்புடன், ஒளிக்காணி (*photodetector*), தரவு ஈட்டல் கருவிகள், மற்றும் நிறமாலைகளைப் பிரிக்கும் கருவிகளைக் கொண்டிருக்கும். இதில் அளக்கப்படும் அலகு "அலைமாலைக் கதிர்வீச்சு" (direct-sun radiance) ஆகும்.

சூரிய ஒளிமானியை புவியின் வளிமண்டலத்தில் பயன்படுத்தும் போது அளக்கப்படும் கதிர்வீச்சும், சூரியன் நேரடியாக வெளிவிடும் கதிர்வீச்சும் (புவிக்கப்பாலான சூரிய கதிர்வீச்சு), ஒரே அளவில் இருப்பதில்லை. ஏனெனில், புவியின் வளிமண்டலத்தால் உட்கவரப்பட்டும், சிதறிடிக்கப்பட்டும் வருவதால், சூரியப் பாயம் (solar flux) குறைகிறது. எனவே அளக்கப்படும் கதிர்வீச்சு சூரியப் பாயம் (radiant flux) என்பது சூரியன் நேரடியாக வெளிவிடும் கதிர்வீச்சும், புவியின் வளிமண்டலத்தால் ஏற்படும் விளைவுகளும் இணைந்து வருவதாகும். இதன் அளவை பீரின் விதியின் (Beer's law) அடிப்படையில் அளக்கலாம்.

புவியின் வளிமண்டலத்தால் ஏற்படும் விளைவுகள் லாங்லி புறச்செருகல் (*Langley extrapolation*) அடிப்படையின் மூலம் நீக்கப்படுகிறது. இதன் மூலம் தரையில் அமைக்கப்பட்டுள்ள கருவிகளைக் கொண்டு புவிக்கு அப்பாலான சூரிய கதிர்வீச்சும் (extraterrestrial radiance) அளக்கப்படுகிறது. புவிக்கப்பாலான சூரிய கதிர்வீச்சு அளக்கப்பட்டதும், அதைக் கொண்டு வளிமண்டலம் ஆராயப்படுகிறது. புவி மண்டலத்தில் ஒளி ஊடுருவும் தன்மை (Optical depth) அளக்கப்படுகிறது. ஒளி நிற மாலையின் சில அலைகள் மட்டும் தேர்ந்தெடுக்கப்பட்டு, நீராவி மற்றும் ஓசோன் போன்ற பல்வேறு வாயுக்களின் வழியாகச் செலுத்தப்பட்டு, அவற்றின் ஒளி ஊடுருவும் தன்மை அளவிடப்படுகிறது.

மேற்கோள்கள்
-----------

* Glenn E. Shaw, "Sun photometry", *Bulletin of the American Meteorological Society* **64**, 4-10, 1983.